Kónctydźenska kopańca
Regionalny koparski ligist Budissa Budyšin wočakuje njedźelu w 13.30 hodź. ćežkeho přećiwnika z Babelsberga. We wyšej lize hraje postupnik z Biskopic k zazběhej noweje sezony njedźelu doma přećiwo VFC Plauenej. Zakop budźe w 14 hodź. Krajny ligist Jednota Kamjenc wojuje hižo dźensa wječor napoł sedmich pola Přezjednoty Niska z krajneje klasy wo zaćah do třećeho koła Sakskeho koparskeho pokala.
Serbski koparski derby
We wokrjesnej wyšej koparskej lize zahwizda sudnik njedźelu popołdnju w třoch horco wočakowany serbski derby mjez SJ Chrósćicami a Sokołom Ralbicy/Hórki. Dalšej zajimawej hrě w samsnej klasy stej: w 11 hodź. Rakecy – LSV Hory a w 15 hodź. Kinspork – Kulow.
15.08. 15:00 Großharthau
– Marijina hwězda
16.08. 13:00 Ralbicy/Hórki II
– Wojerecy 1919
16.08. 15:00 Radwor – Załom
16.08. 15:00 Njebjelčicy
– Großnaundorf
15.08. 13.00 Kulow II
– Marijina hwězda II
16.08. 13.00 Njebjelčicy II
– Łaz/Běły Chołmc II
16.08. 13.00 Radwor – Załom II
16.08. 13.00 Němske Pazlicy II
– Chrósćicy II
Beachvolleyball w Miłoćicach
Minjenu sobotu je Smjerdźečanska dobrowólna wohnjowa wobora nětko hižo tradicionalny volleyballowy turněr wuhotowała. Za to wutworichu wjesnjenjo hnydom tři hrajne pola na trawniku.
Ekstremneje horcoty dla dojědźe sej jeno sydom mustwow na sportowe zarjadowanje. Na zbožo bě hosćićel dwaj basenkaj ze zymnej wodu nastajił, tak zo móžachu so hrajerjo w přestawkach znajmjeńša tróšku wochłódnić. A wšitcy to wězo rady wužiwachu.
Po modusu kóždy přećiwo kóždemu wotměchu so hry hač do 15 dypkow. Jako najkmańši při sobotnych tropiskich temperaturach wopokaza so cyłk z Pančic-Kukowa, kotryž mjenuje so Dwójna nula. Tydźeń do toho w Róžeńće docpě tón při podobnych temperaturach jeno štwórte městno. Slěbro wubědźi sej team z Kamjenca, bronzu hosćićel Smjerdźaca. Štwórte městno wobsadźi cyłk z mjenom Ći tamni.
Na dalšich městnach slědowachu Smjerdźaca II, Smjerdźaca stari knježa a Dreamteam.
Njedźelu popołdnju wubědźowachu so wohnjowi wobornicy w hašenju (SN rozprawjachu). Jörg Stephan
SJ Njebjelčicy
– Módro-Běli Kulow II 5:2 (1:0)
Za domjacych zasadźeni: Matješk – Hoelzel, Šołta, Kral, Cyž, Lejnart, F. Ričel (30. Šram), Dubaw, Čornak, Hübenthal, Hrjehor, C. Ričel, Mjechela.
Sobotu wočakowaše prěnje koparske mustwo Njebjelčanskeje SJ rezerwu Módro-běłych z Kulowa, kotraž bě minjenu sezonu do wokrjesneje klasy zestupiła. Při horcych temperaturach rěkaše zaměr hosćićela, hru porjadnje natwarjeć a młodych koparjow integrować. Ći wosebje nazhonići kaž Dubaw, Cyž a Lejnart so wo to prócuja, swojich młodych kolegow prawy hrajny stil nawučić. Wuslědk njehraješe při tym scyła žanu rólu. W prěnim połčasu docpěchu domjacy přez Leopolda Hoelzela nawjedowanje.
Po přestawce Njebjelčenjo dale derje wustupowachu, a mocy hosća pomału popušćachu. Tak běchu dalše wrota přez Chrystofa Dubawa (51., 53.) a Pawla Hrjehorja (64., 70.) logiska konsekwenca. Druhe wrota Kulowskich Módro-běłych krótko do kónca hry běchu jenož hišće kosmetika. Běchu pak zdobom małe warnowanje, zo je přez cyły čas koparskeje partije wažne so koncentrować.
ST Marijina hwězda
– Sokoł Ralbicy/Hórki II 6:1 (1:1)
Za domjacych zasadźeni: Vacek/O. Schmidt – Róbl, Škoda, Łušćanski, Hawš, T. Jurš, Bělk, Langer, Rab, Winkler, D. Jurš, P. Schmidt, Pakoßnik, Peschmann.
Za hosći zasadźeni: Měškank – M. Matka, Zynda, Bogusz, Šnajder, Mět, Čórlich, Kobalc, Serbin, J. Matka, Materne, Cyž.
Při tropiskich temperaturach minjeny pjatk wječor witachu koparjo ST Marijineje hwězdy rezerwu Sokoła. Wot spočatka domjacy pokazachu, zo chcedźa testowu hru dobyć. Po sydom mjeńšinach měješe Rab stoprocentnu šansu, jeho třělwa pak dźěše pódla klětki. Lěpje sčini to w 19. min. Winkler, kiž zhłójčkowa kulowatu kožu do hornjeho třiróžka. Dalši hłójčkowany bul zamó Měškank parěrować. Jenička naspomnjenja hódna akcija Sokołow wjedźeše hnydom k wrotam. Jara spěšny Čórlich přesadźi so na prawym boku, posłuži bywšeho wrotarja Pančičanow Jurja Matku, kiž wěsće přetwori a wuruna.
Prěnju hru noweje sezony w krajnej klasy je rezerwa koparskeho towarstwa Budissy Budyšin přećiwo dosć sylnemu cyłkej z Radebeula z 3:1 dobyła. Po nawjedowanju přez Hanscha (11.) Radworčan Paul Zimmermann w 37. min. za Budyšanow zwyši. Kónčne 3:1 docpě znowa Hansch, a to z wothwizdanjom. W rjadach Budissy hraješe nimo Zimmermanna dalši Serb Denny Gloxyn z Ralbic.
Po zastatku 0:2 a 2:3 je postupnik Biskopičanski ST II pola lońšeho mištra hru hišće na dobyće 6:4 zwjertnył. Prěni načolnik krajneje klasy je ST Trjebin. Mustwo, kotrež ma wulkeho sponsora, je lětsa tohorunja postupiło. W nim hraje nětko tež André Kober, kiž wuwojowa sej w minjenych štyrjoch lětach krónu najlěpšeho třělca we wokrjesnej wyšej lize za Ćisk. Tež w hrě přećiwo Módro-běłym z Zschachwitza bě Kober wuspěšny. jb
Wčera wječor je młoda žołma Radija Satkula w Kulowcu pobyła a tam swoju lětušu beachturu zakónčiła. Po stacijach w Nuknicy, Konjecach, Hórkach a w Róžeńće wubědźowaše so nětko wčera wosom mustwow! W finalu přesadźi so cyłk „1 wišnja a 3 krušwy“, w kotrymž hraještaj Caro Santruschek, Ludwig Eckert, Marcel Rjelka a Stefan Mět, přećiwo mustwu Satkule! Třeće městno wobsadźichu Chróšćenjo. Přichodnu póndźelu budźe w Miłoćicach wulki Satkula-turněr, za kotryž su wčera w Kulowcu skupiny wulosowali. Beno Šołta
Foto: Beno Šołta
Wulosowane stafle beachvolleyballoweho turněra Radija Satkula:
Skupina A:
Dwójna nula
S.O.S
Škit Budyšin
Granit Hórki
Skupina B:
Nuknica
Bratrowstwo Róžant
SGB wučerjo
Marijina hwězda
Skupina C:
Smjerdźaca
Satkula
Swinjarnja
Dźiwje micki
Skupina D:
MST
Eskimowcy
Radwor
Krupčanscy putnicy
Módro-běli Njeswačidło
– Budissa Budyšin 0:24 (0:11)
Za hosća zasadźeni: Große – Heppner, Klippel, Pfanne, Patka, Kral, Hoßmang, Čermák, Walther, Kunert, Rupf, Rosendo, Reher, Salewski.
Zo njeby Budissa Budyšin na swobodnym hrajnym dnju z rytmusa přišła, wupytachu sej chowancy trenarja Tomaša Henčla z testowej hru pola wokrjesnehokoparskeho ligista Módro-běli Njeswačidło lochku treningowu jednotku. Za domjacych běše to najebać test zawěsće jedyn z wjerškow cyłeje karjery, wšako so kóždemu towarstwu njeporadźi, tajkeho přećiwnika we wobłuku sportoweho swjedźenja přeprosyć.
Zo wuslědk wysoki wupadnje, bě wot wšeho spočatka jasne. Při horcych temperaturach pak běše partija tež koparjam Budissy woprawdźite wužadanje, wšako dyrbjachu wězo kóždu kombinaciju hač do kónca prawje wuhrać. W druhim połčasu měješe hosćićel samo mału šansu na wrota, kotrež pak so tola njeporadźichu. Dohromady zasadźi trenar Henčl 15 hrajerjow, jeničce wrotar Jakubov sedźeše cyły čas na ławce.
Awtor dźensa
Tadej Cyž
wokrjesna wyša liga
Hnašecy/Dobruša – Póst Budyšin 2:1(1:0)
Kulow – Rakecy 1:1 (1:1)
Połčnica – Chrósćicy 0:2 (0:1)
Kumwałd – Großröhrsdorf 4:0 (2:0)
Wachau – ST Ćisk 3:5 (2:1)
LSV Hory – Ramnow 5:0 (2:0)
Wjelećin – Łuty 3:3 (1:2)
Ralbicy/Hórki – Kinspork 6:1 (3:0)
1. Ralbicy/Hórki 1 6 : 1 3
2. LSV Hory 1 5 : 0 3
3. Kumwałd 1 4 : 0 3
4. ST Ćisk 1 5 : 3 3
5. Chrósćicy 1 2 : 0 3
6. Hnašecy/Dobruša 1 2 : 1 3
7. Łuty 1 3 : 3 1
7. Wjelećin 1 3 : 3 1
9. Kulow 1 1 : 1 1
9. Rakecy 1 1 : 1 1
11. Bukecy 0 0 : 0 0
12. Póst Budyšin 1 1 : 2 0
13. Wachau 1 3 : 5 0
14. Połčnica 1 0 : 2 0
15. Großröhrsdorf 1 0 : 4 0
16. Kinspork 1 1 : 6 0
17. Ramnow 1 0 : 5 0
fao_Latn szl_Latn jav_Latn pol_Latn gle_Latn uzn_Latn pol_Latn szl_Latn szl_Latn jav_Latn lmo_Latn zul_Latn tuk_Latn jav_Latn szl_Latn szl_Latn slv_Latn pol_Latn szl_Latn bos_Latn pol_Latn szl_Latn hrv_Latn vec_Latn lim_Latn ces_Latn szl_Latn szl_Latn ces_Latn tur_Latn som_Latn pol_Latn szl_Latn szl_Latn szl_Latn szl_Latn szl_Latn kon_Latn eng_Latn szl_Latn szl_Latn slk_Latn tgl_Latn jav_Latn slv_Latn kab_Latn lit_Latn swe_Latn uzn_Latn slv_Latn hrv_Latn umb_Latn tso_Latn szl_Latn slv_Latn nld_Latn dzo_Tibt cym_Latn hrv_Latn ces_Latn gla_Latn slk_Latn szl_Latn szl_Latn ceb_Latn szl_Latn jav_Latn crh_Latn est_Latn szl_Latn nya_Latn nno_Latn ces_Latn szl_Latn pol_Latn pol_Latn ces_Latn nya_Latn nno_Latn szl_Latn crh_Latn eng_Latn szl_Latn nya_Latn est_Latn lua_Latn isl_Latn luo_Latn hrv_Latn fur_Latn lim_Latn lus_Latn